  Виталий Пронин Америкаысь тодмо актриса Анджелина Джоли ивортӥз, хирурглэн пурт улаз выдӥз, мастэктомия (гадьёссэ куштӥз) ортчытон понна. Таӵе вамышзэ 37 аресъем Анджелина валэктэ, ракен висьыны кышкытлык туж бадӟым вал шуыса.International Herald Tribune газетын А. Джоли гожтэ, со кышкыт висёнэз алыны турттӥз. Актрисалэн анаез 10 ар ӵоже ракен нюръяськиз но 56 арескын улонысь кошкиз. Соин Анджелина Джоли, 6 нылпиез понна сюлмаськыса, таӵе вамышез кышкатэк лэсьтӥз. Кык полэс мастэктомия 9 арня ӵоже кыстӥськиз.Джоли гожтэ, та вамыш солэсь нылкышно чеберлыксэ нокызьы но уг лябӟыты. Анджелина оске, кышкыт учыре шедем нылкышноос, солэсь адӟем карыса, шонер быръён лэсьтыны быгатозы. Теги: АнджелинаДжоли рак США  